Mars på Pluto

Plutselig var februar over, og vi har forhåpentligvis startet på våren. Februar var en måned med mye form og farge. Vi hadde vår egen versjon av Bukkene Bruse med De tre trekantene som skulle over rektangelet for å besøke firkanten. Under rektangelet bodde den blå sirkelen som ville komme å ta trekantene. Hele barnegruppen var veldig engasjert, og det er veldig kjekt å se hvor mye de har lært og hvor interesserte de har blitt i former og farge. Vi har konsentrert oss om primærfargene rød, blå og gul, men det har også blitt mye grønn, rosa og lilla i samlingene. ”Se min kjole” har blitt en kjempehit, og vi har brukt fargene både i eksperimenter og i matlaging. Måneden ble avsluttet med et veldig vellykket karneval!

I mars skal vi ha ”Lille Larven Aldrimett” som hovedtema. Dette er en fortelling som er lett å følge for de yngste, i tillegg til at den kan fortelles enkelt med forskjellige konkreter. Boken er også bygget opp på en måte som stimulerer både til barnas språkutvikling og matematiske begrep. Vi teller oss gjennom både dagene og antall frukter larven spiser, i tillegg til at historien er full av språklige begreper i form av både frukt og andre søtsaker. Historien legger et godt grunnlag for videre undring sammen med barna, og ikke minst har vi erfart at barna drar historien videre med i leken. Vi hadde temaet i fjor, og det var en stor suksess. Vår kreative Barbro har heklet og strikket hele historien, så det kommer til å bli noen spennende samlingsstunder framover!

Vi kommer også til å gå mer på spontane turer. Det er mange gårder i nærheten, og vi vil følge tett med på det som skjer i løpet av våren. Blant annet går det rykter om et drektig esel oppe i Sørmarka, så vi kommer nok også til å ha dyr med i aktivitetene våre. Kanskje vi får se noen lam også når det nærmer seg slutten av måneden?

Torsdag 30. mars kommer fotografen i barnehagen. Det blir tatt både gruppebilde og enkeltbilde/søskenbilde for de som ønsker det. Dere vil på forhånd få levert ut lapper hvor dere krysser av på hvilke bilder dere ønsker skal bli tatt av deres barn. **NB!** Dersom dere ikke leverer lapp med tillatelse, kan barnet heller ikke være med på gruppebildet. Vi ønsker å ha hele Pluto-gjengen forent på et bilde, og håper derfor dere gir tillatelse til gruppebildet selv om dere eventuelt ikke ønsker portrettbilder.

Det vil bli foreldresamtaler i løpet av April. Lister henges opp i garderoben når den tid nærmer seg.

Lapper om påskeferie blir også sendt ut i løpet av de kommende ukene. Vi minner allerede nå om planleggingsdag **tirsdag 18. april.**

**Hilsen fra Marianne, Barbro, Madzia og Julie**

**Mars på Pluto**

|  |  |  |  |  |
| --- | --- | --- | --- | --- |
| **Mandag** | **Tirsdag** | **Onsdag** | **Torsdag** | **Fredag** |
| 30.Språkgrupper/ bakedag | 31.MøtedagInne/utelek med Neptun | 1.Turdag | 2.Språkgrupper | 3.SpråkgrupperUtelek/ turVarm lunch |
| 6.Språkgrupper/ bakedag | 7.MøtedagInne/utelek med Neptun | 8.Turdag | 9.Språkgrupper | 10.SpråkgrupperUtelek/ turVarm lunch |
| 13.Språkgrupper/ bakedag | 14.MøtedagInne/utelek med Neptun | 15.Turdag | 16.Språkgrupper | 17.SpråkgrupperUtelek/ turVarm lunch |
| 20.Språkgrupper/ bakedag | 21.MøtedagInne/utelek med Neptun | 22.Turdag | 23.Språkgrupper | 24.SpråkgrupperUtelek/ turVarm lunch |
| 27.Språkgrupper/ bakedag | 28.MøtedagInne/utelek med Neptun | 29.Turdag | 30.**Fotografen****kommer** | 31.SpråkgrupperUtelek/ turVarm lunch |